《和岑岩起莫轩》
宋代·冯山

闻在幽轩隐使华，合归清望戴重纱。手持温诏方行道，堂有慈亲即是家。

得意乡山频上看，异时蓬岛合重誇。登临强欲留诗句，苦恨风骚力未加。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。